**GUVERNUL ROMÂNIEI**

**HOTĂRÂRE**

**privind aprobarea plății contribuțiilor financiare voluntare ale României la Organizația pentru Cooperare și Dezvoltare Economică (OCDE), în vederea finanțării și realizării activității OCDE pentru studiile ce vizează analiza aplicării principiilor guvernanței corporative a întreprinderilor publice din România și analiza situației din România privind aplicarea Codurilor OCDE de liberalizare a mișcărilor de capital și a operațiunilor curente invizibile**

 În temeiul art.108 din Constituția României, republicată, al art. 5 alin. (4) din Ordonanța de Urgentă a Guvernului nr.40/2016 privind stabilirea unor măsuri la nivelul administrației publice centrale și pentru modificarea și completarea unor acte normative, cu modificările și completările ulterioare,

Guvernul României adoptă prezenta hotărâre.

**Art. 1 - (1)** Se aprobă plata contribuției financiare voluntare a României către Organizația pentru Cooperare și Dezvoltare Economică pentru efectuarea studiului ce vizează analiza aplicării principiilor guvernanței corporative a întreprinderilor publice din România în scopul aderării la ”Liniile directoare privind guvernanța corporativă a întreprinderilor de stat”, în sumă de 180.000 euro.

 **(2)** Se aprobă plata contribuției financiare voluntare a României către Organizația pentru Cooperare și Dezvoltare Economică pentru efectuarea studiului ce vizează analiza aplicării în România a ”Codurilor OCDE de liberalizare a mișcărilor de capital și a operațiunilor curente invizibile”, în scopul aderării la aceste Coduri, în sumă de 230.000 euro.

[**Art. 2.**](https://lege5.ro/Gratuit/gmytimjqga3a/art-2-hotarare-1007-2018?dp=gi3tmmrxhazdgna) **- (1)** Plata contribuțiilor voluntare prevăzute la art. 1 se face din bugetul alocat în 2021 Ministerului Afacerilor Externe pentru promovarea candidaturii României la OCDE.

 **(2)** Echivalentul în lei al sumelor prevăzute la [art. 1](https://lege5.ro/Gratuit/gmytimjqga3a/hotararea-nr-1007-2018-privind-aprobarea-contributiei-voluntare-a-romaniei-la-organizatia-pentru-cooperare-si-dezvoltare-economica-ocde-din-bugetul-anual-aprobat-comisiei-nationale-de-strategie-si-pro?pid=276278232&d=2019-10-14#_blank) se calculează pe baza cursului de schimb leu/euro, la data efectuării plăților.

[**Art. 3.**](https://lege5.ro/Gratuit/gmytimjqga3a/art-3-hotarare-1007-2018?dp=gi3tmmrxhazdgnq) **-** Îndeplinirea tuturor formalităților și procedurilor referitoare la inițierea și derularea studiilor menționate la art. 1 revine Ministerului Finanțelor, care va coopera în acest scop cu structurile specializate ale OCDE și cu instituțiile competente din România.

 **PRIM-MINISTRU**

**Florin-Vasile CÎȚU**